ג'ו ארלאוקאס

ג'וזף ג'ון "ג'ו" ארלאוקאס (באנגלית: Joseph John "Joe" Arlauckas; נולד ב-20 ביולי 1965) הוא כדורסלן עבר אמריקאי ממוצא ליטאי.

ארלאוקאס, ששיחק בעמדת הפאוור פורוורד, ידוע כמי שמחזיק בשיא הנקודות למשחק יורוליג בודד בעידן המודרני (מאז ) לאחר שקלע 63 נקודות במדי ריאל מדריד במשחק הליגה האירופית של פיב"א מול וירטוס בולוניה בשלב הבתים של עונת .

ראשית חייו 
ארלאוקאס נולד ב-20 ביולי 1965 ברוצ'סטר, ניו יורק, לאב מהגר מליטא ולאם איטלקית אמריקאית. הוא למד בבית הספר התיכון תומאס ג'פרסון ברוצ'סטר ושיחק בו כדורסל.

קריירת מכללות 
ארלאוקאס שיחק כדורסל מכללות במשך ארבע שנים באוניברסיטת ניאגרה מחטיבה I של ה-NCAA, מ-1983 עד 1987.

קריירה מקצועית

NBA 
ארלאוקאס נבחר בבחירה ה-74 בדראפט ה-NBA 1987 על ידי סקרמנטו קינגס. בעונתו הראשונה ב-NBA השיגו הקינגס מאזן 24–58 שלילי (מקום 10 באזור המערבי), שהחל עם תקופתו הקצרה של חבר היכל התהילה של הכדורסל ביל ראסל כמאמן הקבוצה.

בעונתו היחידה בליגה הופיע ארלאוקאס בתשעה משחקים וקלע ארבע נקודות ב-10 דקות בממוצע למשחק.

אירופה 
ב-14 בדצמבר 1987 נחתך ארלאוקאס על ידי הקינגס. הוא נסע לאיטליה, שם שיחק במשך 6 חודשים בליגת העל במדי סניידרו קזרטה וזכה עימה ב.

לאחר שסיים את העונה באיטליה הוא עבר לליגת העל הספרדית, בה שיחק במאלגה, טאו ויטוריה וריאל מדריד. במדי ה"בלאנקוס" הוא יצר את אחד מהקווים הקדמיים המפחידים ביותר בכדורסל האירופי, יחד עם הסנטר ארווידאס סאבוניס, וזכה ב, העליונה במבנה ליגות הכדורסל באירופה, ב- לאחר ניצחון בגמר על אולימפיאקוס. עם ריאל הוא גם זכה בפיב"א יורוקאפ ב-.

ב-26 בפברואר 1996 קלע ארלאוקאס 63 נקודות, שיא בעידן המודרני של היורוליג, בניצחון 115–96 על וירטוס בולוניה. בשש עונות בריאל, מתוך עשר בספרד, רשם ארלאוקאס יותר מ-20 נקודות בממוצע למשחק. הוא קלע 7,543 נקודות בליגה הספרדית, ממוצע של 20.7 נקודות למשחק.

הוא פרש בשנת 2000, בגיל 35, לאחר ששיחק שנתיים ביוון - עונה אחת כל אחת בא.א.ק. אתונה ואריס סלוניקי מליגת העל.

קריירה שלאחר משחק 
לאחר שפרש הפך ארלאוקאס הפך לשדרן ספורט, עבד עבור יורוליג TV וכיום הוא מנחה את פודקאסט היורוליג The Crossover.

קישורים חיצוניים 

 ערן סלע, ג'ו ארלאוקאס - תותחן חסר מעצורים, באתר כדורסלע

הערות שוליים 

כדורסלני סאסקי בסקוניה
כדורסלני סקרמנטו קינגס
בחירות דראפט של סקרמנטו קינגס
כדורסלני ריאל מדריד
כדורסלני אוניברסיטת ניאגרה
כדורסלני יובקזרטה באסקט
מדינת ניו יורק: כדורסלנים
כדורסלני אוניקאחה מאלגה
כדורסלני אריס סלוניקי
אמריקאים ממוצא ליטאי
כדורסלני א.א.ק. אתונה
כדורסלנים אמריקאים
אמריקאים שנולדו ב-1965